Document ID: 32002R2302

32002R2302
L 348/78
SLUŽBENI LIST EUROPSKE UNIJE
20.12.2002.
UREDBA KOMISIJE (EZ) br. 2302/2002
od 20. prosinca 2002.
o izmjeni Uredbe (EZ) br. 2535/2001 o utvrđivanju detaljnih pravila za primjenu Uredbe Vijeća (EZ) br. 1255/1999 u pogledu uvoznih režima za mlijeko i mliječne proizvode i o otvaranju carinskih kvota
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 3448/93 od 6. prosinca 1993. o utvrđivanju trgovinskih aranžmana primjenjivih na određenu robu dobivenu preradom poljoprivrednih proizvoda (1), kako je zadnje izmijenjena Uredbom (EZ) br. 2580/2000 (2), a posebno njezin članak 6. stavak 2. i članak 7. stavke 2. i 3.,
uzimajući u obzir Uredbu Vijeća (EZ) br. 1255/1999 od 17. svibnja 1999. o zajedničkom uređenju tržišta mlijeka i mliječnih proizvoda (3), kako je zadnje izmijenjena Uredbom (EZ) br. 509/2002 (4), a posebno njezin članak 29. stavak 1.,
uzimajući u obzir Odluku Vijeća i Komisije br. 2002/309/EZ, Euratom od 4. travnja 2002. o zaključivanju sedam sporazuma sa Švicarskom Konfederacijom (5), a posebno njezin članak 5. stavak 3.,
budući da:
(1)
Na temelju Priloga 2. Sporazumu između Europske komisije i Švicarske Konfederacije o trgovini poljoprivrednim proizvodima, potpisanom u Luksemburgu 21. lipnja 1999. i odobrenom Odlukom 2002/309/EZ, Euratom, kvota 09.4155 obuhvaća sve vrste jogurta, uključujući aromatizirani jogurt. Prema tome, naziv robe obuhvaćene tom kvotom treba izmijeniti kako bi odražavao tu činjenicu.
(2)
Sir halloumi može se razvrstati i u kvotu broj 2 i u kvotu broj 3 u Prilogu III. dijelu C Uredbi Komisije (EZ) br. 2535/2001 (6), kako je zadnje izmijenjena Uredbom (EZ) br. 1667/2002 (7). Kako bi se izbjegla zabuna, treba prilagoditi naziv u tom Prilogu.
(3)
Uredbu (EZ) br. 2535/2001 treba stoga na odgovarajući način izmijeniti.
(4)
Mjere predviđene ovom Uredbom u skladu su s mišljenjem sa zajedničkog sastanka Upravljačkog odbora za mlijeko i mliječne proizvode i Upravljačkog odbora za horizontalna pitanja vezana uz trgovinu prerađenim poljoprivrednim proizvodima koji nisu obuhvaćeni Prilogom I.,
DONIJELA JE OVU UREDBU:
Članak 1.
Uredba (EZ) br. 2535/2001 mijenja se kako slijedi:
1.
Prilog I. dio F zamjenjuje se tekstom u Prilogu I. ovoj Uredbi.
2.
Prilog III. dio C zamjenjuje se tekstom u Prilogu II. ovoj Uredbi.
Članak 2.
Ova Uredba stupa na sljedećeg dana od dana objave u Službenom listu Europskih zajednica.
Točka 1. članka 1. primjenjuje se od 1. siječnja 2003.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 20. prosinca 2002.

Labels: 3
17